CELEX: 62019CN0193
Language: ro
Date: 2019-02-27 00:00:00
Title: Cauza C-193/19: Cerere de decizie preliminară introdusă de Förvaltningsrätten i Malmö (Suedia) la 27 februarie 2019 — A/Migrationsverket

6.5.2019   
            
            
               RO
            
            
               Jurnalul Oficial al Uniunii Europene
            
            
               C 155/34
            
         
      Cerere de decizie preliminară introdusă de Förvaltningsrätten i Malmö (Suedia) la 27 februarie 2019 — A/Migrationsverket
      (Cauza C-193/19)
      (2019/C 155/40)
      Limba de procedură: suedeza
      
         Instanța de trimitere
      
      Förvaltningsrätten i Malmö
      
         Părțile din procedura principală
      
      
         Reclamant: A
      
         Pârât: Migrationsverket
      
         Întrebările preliminare
      
      
                  1)
               
               
                  Dispozițiile Convenției Schengen, inclusiv în special dispozițiile privind consultarea sistematică a SIS, și ale Codului frontierelor Schengen, inclusiv în special cerința de a deține un pașaport valabil prevăzută în cuprinsul său, constituie obstacole în calea acordării permiselor de ședere pe baza unor cereri care au fost depuse în Suedia și care nu sunt întemeiate pe motive legate de protecție sau pe motive umanitare, atunci când identitatea este neclară?
               
            
                  2)
               
               
                  În cazul unui răspuns afirmativ, stabilirea identității poate face obiectul unor excepții în temeiul reglementării naționale sau al jurisprudenței naționale?
               
            
                  3)
               
               
                  În cazul unui răspuns negativ la întrebarea de la punctul 2 de mai sus, care este derogarea prevăzută în dreptul Uniunii, dacă există o asemenea derogare?